ตอนเดือนกรกฎาคมที่ผ่านมาประจำเดือนเรามา 2 รอบ คือช่วงประมานวันที่ 11, 12 ก.ค. 61 และมาอีกครั้งตอนวันที่ประมาณ 26,27 ก.ค 61 แล้วบางครั้งมีอาการปวดท้องน้อย ทั้งๆที่ไม่มีประจำเดือน หรือไม่ก็มีลิ่มเลือดออกมาในบางครั้ง พอไปพบคุณในวันที่ 20 ส.ค. 61 ด้วยอาการปวดท้องน้อยคุณเลยให้ตรวจอัลตราซาวน์ และมะเร็งปากมดลูก รวมทั้งให้ยา Primolut-N มาทาน จำนวน 14 เม็ดติดต่อกัน (เริ่มทาน 20 ส.ค. 61) ในช่วงที่ทานนั้นมีเลือดออกกระปริดกระปรอยตลอดเวลาเป็นจนถึงทุกวันนี้ (วันที่ 4 ก.ย. 61) แต่ในวันที่ 2 และ 3 กันยายน 61 นั้นมีเศษชิ้นเนื้อหลุดออกมาด้วยจริงๆแล้วมันออกมาเยอะกว่านี้ ที่ถ่ายรูปมาเป็นเพียงบางส่วนเท่านั้น
สวัสดีค่ะ ประจำเดือนมาผิดปกติเกิดได้จากหลายสาเหตุ เช่น ตั้งครรภ์ แท้ง ฮอร์โมนไม่สมดุล เยื่อบุโพรงมดลูกเจริญผิดที่ จำเป็นต้องได้ประวัติละเอียดร่วมกับตรวจร่างกายหรือตรวจเพิ่มเติม เช่น เลือด ปัสสาวะ อัลตราซาวด์ กรณีนี้แนะนำให้ไปพบแพทย์ที่ให้การรักษาเดิมก่อนวันนัดร่วมกับแสดงรูปถ่ายและข้อมูลอื่นเพิ่มเติมเพื่อช่วยในการรักษาด้วยค่ะ